ปัญหา: อ้างอิง WEM9ZN
พบว่ามีเจ้าหน้าที่การประปาเข้ามาตัดต้นไม้จนเหลือเป็นตอไม้
สถานะเสร็จสิ้น
พ. 13 ธ.ค. 66 13:27
การประปานครหลวง (กปน.) ขอเรียนชี้แจงว่า สืบเนื่องจาก กรณีการตัดแต่งต้นไม้ริมคลองประปาริมถนนประชาชื่น การประปานครหลวง (กปน.) ขอชี้แจงว่า กปน. ดำเนินการตามพระราชบัญญัติรักษาคลองประปา พ.ศ.2526 เพื่อดูแลและบำรุงรักษาคลองประปา มิให้น้ำดิบซึ่งลำเลียงไปยังโรงงานผลิตน้ำ มีเหตุอันส่งผลกระทบและสร้างความเสียหายต่อกระบวนการผลิตน้ำประปาที่บริการประชาชนกว่า 10 ล้านคน โดยในภาพที่ปรากฏ กปน. ได้ขอความอนุเคราะห์ไปยังหน่วยงานผู้รับผิดชอบพื้นที่สำหรับการตัดแต่งต้นไม้ในบริเวณดังกล่าว ด้วยเกรงว่าหากต้นไม้โตสูงเกินไป จะโค่นล้มลงไปและขวางการไหลของน้ำในคลองประปา ตลอดจนส่งผลกระทบต่อเครื่องจักรในสถานีสูบน้ำดิบของโรงงานผลิตน้ำบางเขน กปน. ขออภัยและน้อมรับในสิ่งที่เกิดขึ้น ที่ทำให้ประชาชนเกิดความกังวลใจเกี่ยวกับผลกระทบต่อธรรมชาติและสิ่งแวดล้อมในชุมชนเมือง โดย กปน. จะแจ้งให้หน่วยงานที่เกี่ยวข้องหยุดดำเนินการแต่งตัดต้นไม้ไว้ชั่วคราว เพื่อหารือแนวทางการตัดต้นไม้ที่เหมาะสมต่อไป และ กปน. จะเน้นย้ำให้ผู้รับจ้าง และหน่วยงานที่เกี่ยวข้อง ดำเนินการตัดแต่งต้นไม้ตามหลักรุกขศาสตร์ อันจะส่งผลดีต่อทั้งการดูแลรักษาคลองประปาในการผลิตน้ำประปาบริการประชาชน และเพื่อรักษาต้นไม้ให้สวยงาม มีอายุยืนยาวด้วยอีกทางหนึ่ง กปน. ขอขอบคุณประชาชน ที่ร่วมเป็นส่วนหนึ่งในการดูแลรักษาระบบสาธารณูปโภค และธรรมชาติที่สำคัญของประเทศไทย และขออภัยในความไม่สะดวกมา ณ ที่นี้

ประชาชนแจ้งว่า บริเวณริมทางรถไฟ ตั้งแต่ทางรถไฟ มาจนถึงโลตัสเตาปูน เป็นถนนริมคลองประปา ไม่ต้องการให้การประปาเข้ามาตัดต้นไม้ตัดจนโล้นจนเหลือแต่ตอ แค่ให้ตัดแต่งส่วนที่มันรกก็พอ และอีกเส้นคือตรงข้ามของคลองประปา
ถนน: ริมคลองปะปา
จุดสังเกต: ริมคลองประปา ช่วงสะพาน 99 ใกล้กับ วิทยาลัยเทคโนโลยีวิมลบริหารธุรกิจ 
เขต: บางซื่อ
#1555